stanford-oval/wikipedia huggingface dataset:
Viulukonsertto nro 3 (Paganini)

Niccolò Paganini sävelsi kolmannen viulukonserttonsa E-duurissa (MS 50) Napolissa vuonna 1826. Se ei kuulu säveltäjän yleisimmin soitettuihin viulukonserttoihin. Silti esimerkiksi Henryk Szeryng on pitänyt sitä niistä vakuuttavimpana sekä sävellyksenä että teknisenä taidonnäytteenä. Tyypillinen kolmannen viulukonserton esitys kestää kaikkein pisimpään (yli puoli tuntia). Teos on kolmiosainen.
Paganini kantaesitti konserttonsa Wienissä 24. heinäkuuta 1828.
Osat

Introduzione. Andante – Allegro marziale
Adagio. Cantabile spianato
Polacca. Andantino vivace
Viulukonsertto nro 3 (Saint-Saëns)

Esittäjä Zino Francescatti ja New Yorkin filharmonikot. Äänitetty vuonna 1950.
Äänitiedostojen kuunteluohjeet
Camille Saint-Saëns sävelsi kolmannen viulukonserttonsa h-molli op. 61 vuonna 1880. Viuluvirtuoosi Pablo de Sarasate, jolle teos oli sävelletty, kantaesitti sen samana vuonna.
Saint-Saënsin viimeiseksi jäänyt viulukonsertto koostuu kolmesta osasta:
Allegro non troppo
Andantino quasi allegretto
Molto moderato e maestoso – Allegro non troppo
Aiheesta muualla

IMSLP: Violin Concerto No.3, Op.61 (Saint-Saëns, Camille) (nuotteja)
Vasili Romanov

Vasili Romanov.
Ruhtinas Vasili Alekandrovitš Romanov (7. heinäkuuta (J: 23. kesäkuuta) 1907 Hatsina, Venäjä – 23. kesäkuuta 1989 Woodside, Kalifornia, Yhdysvallat) oli venäläissyntyinen aatelinen ja suuriruhtinatar Ksenia Aleksandrovna Romanovan ja suuriruhtinas Aleksandr Mihailovitš Romanovin poika.
Elämäkerta

Vasili syntyi Hatsinan palatsissa 7. heinäkuuta Ksenia Aleksandrovna Romanovan ja suuriruhtinas Aleksandr Mihailovitš Romanovin kuudentena lapsena. Vaikka Vasili oli tsaari Aleksanteri III:n tyttärenpoika, äidin puolelta hän ei saanut suuriruhtinaan arvoa, koska hän oli isän puolelta tsaari Nikolai I:n pojanpojanpoika. [lähde? ]
Venäjän vallankumouksen aikana vuonna 1917 Vasili oli 11-vuotias, kun hänet vangittiin vanhempiensa ja isoäitinsä ja joidenkin muiden Romanov-suvun jäsenten kanssa Krimillä. Vasili pakeni perheineen 11. huhtikuuta 1918 Venäjältä Ison-Britannian kuningas Yrjö V:n, joka oli Maria Fjodorovnan siskon puoliso, lähettämällä brittiläisellä sotalaivalla HMS Marlborough'lla Mustanmeren yli Maltaan ja sieltä edelleen Englantiin.
Maanpaossa Vasili eli Englannissa äitinsä kanssa. 1920-luvulla hän emigroitui Yhdysvaltoihin, jossa hän työskenteli laivapoikana, telakkatyöntekijänä, pörssivälittäjänä, viininviljelijänä ja kanafarmarina.
Vuonna 1980 Vasilista tuli Romanov-suvun säätiön puheenjohtaja veljensä Dmitrin seuraajana.
Vasili meni naimisiin New York Cityssä 31. heinäkuuta vuonna 1931 ruhtinatar Natalia Galitsinin kanssa (26. lokakuuta 1907 Moskova – 28. maaliskuuta 1989 Woodside) Pariskunta asui Kaliforniassa ja sai yhden tyttären, prinsessa Marina Romanovin (s. 22. toukokuuta 1940 San Francisco) joka meni naimisiin amerikkalaisen William Beadlestonin (s. 31. heinäkuuta 1938 Long Branch, New Jersey) kanssa 8. tammikuuta 1967. Avioliitto päättyi myöhemmin eroon.
Taito Kantonen

Taito Almar Kantonen (24. huhtikuuta 1900 Karstula – 26. huhtikuuta 1993 Springfield, Ohio, Yhdysvallat) oli amerikansuomalainen luterilainen teologi. Hän oli vuodesta 1932 Hamma Divinity Schoolin systemaattisen teologian professori. Hän sai Helsingin yliopiston teologian kunniatohtorin arvon 1955.
Tan Zongliang

| Mitalit | Mitalit | Mitalit |  |
| --- | --- | --- | --- |
|  Tan Zongliang |  Tan Zongliang |  Tan Zongliang |  |
Maa:   Kiina
Miesten ammunta
|  Olympialaiset  |  Olympialaiset  |  Olympialaiset  |  |
|  Hopeaa | Peking 2008 | 50 m pistooli |  |
| MM-kilpailut  | MM-kilpailut  | MM-kilpailut  |  |
|  Kultaa | Zagreb 2006 | 50 m pistooli |  |
|  Kultaa | Zagreb 2006 | 50 m pistooli, joukkue |  |
|  Kultaa | Zagreb 2006 | 10 m ilmapistooli, joukkue |  |
|  Kultaa | Lahti 2002 | 50 m pistooli |  |
|  Kultaa | Lahti 2002 | 50 m pistooli, joukkue |  |
|  Kultaa | Barcelona 1998 | 50 m pistooli, joukkue |  |
|  Hopeaa | Lahti 2002 | 10 m ilmapistooli, joukkue |  |
Tan Zongliang (谭宗亮, s. 29. lokakuuta 1971 Weifang) on kiinalainen pistooliampuja ja maailmanmestari.
Tan Zongliang on voittanut kahdesti henkilökohtaisen maailmanmestaruuden 50 m pistoolilla Zagrebissa 2006 ja Lahdessa 2002. Lisäksi hän on voittanut useita joukkuemitaleita 10 m ilmapistoolissa ja 50 m pistoolissa.
Ateenan olympialaisissa Tan sijoittui 10 metrin ilmapistoolissa yhdeksänneksi ja 50 metrin pistoolikilpailussa kymmenenneksi. Neljä vuotta myöhemmin Pekingissä Tan jäi jälleen 10 metrin ilmapistoolikilpailussa karsintoihin sijoittuen yhdenneksitoista. Pistoolissa kuitenkin Tan nousi pronssille voittaen uransa ensimmäisen olympiamitalin. Kun toiseksi sijoittunut pohjoiskorealainen Kim Jong-su tuli hylätyksi dopingin takia, Tan nousi hopealle .
Viulunsoittaja

| Viulunsoittaja |
| --- | --- |

Nimi:  Viulunsoittaja
Tekijä:  Pekka Halonen
Valmistumisvuosi:  1900
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  43,00  cm
Leveys:  50,00  cm
Kokoelma:  Kansallisgalleria
Sijainti:  Ateneum
Viulunsoittaja on Pekka Halosen vuonna 1900 valmistunut maalaus, jonka omistaa Alfred Kordelinin säätiö. Taulu on maalattu öljyväreillä kankaalle. Taulu syntyi vuonna 1899 Sortavalassa Karttulan Riuttalan erämaamaisemissa, jossa Halonen oli perheineen. Mallina taiteilijalla oli hänen 17-vuotias veljensä, viulisti Heikki Halonen, joka oli toiminut mallina aiemminkin.
Aiheesta muualla

Salven, Kimmo: Taidevartti: Pekka Halonen – Viulunsoittaja Kantti.net.  25.10.2017. Arkistoitu 4.8.2021. Viitattu 17.4.2020.
Historia Riuttalan talonpoikaismuseo. Viitattu 17.4.2020.
Vain poika tahtoo

| Vain poika tahtoo> Mackan |
| --- | --- |

Ohjaaja:  Birgitta Svensson
Käsikirjoittaja:  Birgitta Svensson
Tuottaja:  Hans Iverberg, Per Berglund
Kuvaaja:  Petter Davidson
Valmistustiedot
Valmistusmaa:  Ruotsi
Tuotantoyhtiö:  Drakfilm Svenska Filminstitutet Svensk Filmindustri
Ensi-ilta:  1977, Suomessa 1978
Kesto:  101 min
Alkuperäiskieli:  ruotsi
Katsojat:  67 871 (Suomessa)
Aiheesta muualla
IMDb 
Elonet
Infobox OKNimi-testi OK: 
Vain poika tahtoo (Mackan) on ruotsalainen nuorten draamaelokuva vuodelta 1977. Sen on käsikirjoittanut ja ohjannut Birgitta Svensson ja pääosia näyttelevät Maria Andersson ja Kåre Mölder.
Elokuva kertoo 14-vuotiaan Mackanin ja 18-vuotiaan Kennethin vaikeasta romanssista 1960-luvun alussa.
Juoni

Mackan, oikealta nmeltään Margareta, on 14-vuotias ja joutunut usein vaihtamaan paikkakuntaa, koska hänen isänsä työskentelee rautateillä. 1960-luvun alussa Mackanin perhe muuttaa pieneen kaupunkiin, jossa tyttö tapaa 18-vuotiaan Kennethin. Mackan rakastuu ja on ylpeä ensimmäisestä poikaystävästään, mutta poika haluaa aluksi vain nätin tytön hienon jenkkiautonsa etuistuimelle. Suhteen syventyessä he huomaavat, etteivät osaa puhua tunteistaan, ei varsinkaan Kenneth miehekkään roolinsa vankina. Mackan ei saa tukea myöskään vanhemmiltaan, vaan äiti suhtautuu tyttärensä poikaystävään hysteerisen vihamielisesti. Suhde päättyy, kun Mackanin perhe päättää muuttaa taas uudelle paikkakunnalle, nyt Tukholman suurkaupunkiin.
Rooleissa

| 0 | 1 | 2 |
| --- | --- | --- |
|  Maria Andersson  | … |  Mackan   |
|  Kåre Mölder  | … |  Kenneth   |
|  Franciska von Koch  | … |  Gudrun   |
|  Hans Jonsson  | … |  Pitkis   |
|  Tomas Norström  | … |  Roffe   |
Vastaanotto

Ruotsalaiskriitikot eivät lämmenneet pitkäpiimäisenä pitämälleen elokuvalle, mutta nuoret ottivat sen omakseen ja katsojaluvut olivat hyviä. Elokuvan käsikirjoittaja-ohjaaja Birgitta Svensson törmäsi elokuva-alan vieroksuvaan asenteeseen naispuolisia tekijöitä kohtaan.
Suomessa Kotilieden nuortenpalstalla ei pidetty uskottavana, että päähenkilö olisi mennyt sänkyyn pojan kanssa vain siksi, että pelkäisi menettävänsä hänet.
Aiheesta muualla

Vain poika tahtoo Internet Movie Databasessa (englanniksi)
Vain poika tahtoo Elonet.
Vain poika tahtoo Svensk Filmdatabasissa (englanniksi, ruotsiksi)
Tantaliitti

| Tantaliitti |
| --- | --- |

Luokka:  oksidimineraalit
Kemialliset ominaisuudet
Kemiallinen kaava:  (Fe,Mn)(Ta,Nb)2O6
Aiheesta muualla
  Tantaliitti Commonsissa 
Tantaliitti ((Fe,Mn)(Ta,Nb)2O6) on kolumbiitin ohella toinen niistä kahdesta päämineraalista, joista voidaan erottaa tantaalia ja niobiumia. Tantaalia ja niobiumia voi erottaa mineraalista joko vetyfluoridilla tai vetyfluoridin ja rikkihapon seoksella.
Tantaliittimalmeja löytyy luonnosta ainakin Australiasta, Kanadasta sekä eri puolilta Afrikkaa, muun muassa Nigeriasta, Kongon demokraattisesta tasavallasta ja sen naapurimaista sekä eteläisestä Afrikasta. Australiassa lähellä Perthin kaupunkia sijaitsee yksi maailman suurimmista tantaliittiesiintymistä.
Valere Tian

Valerij (Valere) Tian (Semenoff-Tian-Shansky) (29. joulukuuta 1871 Pietari – 8. toukokuuta 1968) oli venäläissyntyinen Suomeen muuttanut taidemaalari.
Valere Tian teki taiteilijan debyyttinsä ulkomailla 1915 ja Suomessa Helsingissä 1943.
Teoksia

Laiduntava lehmä : vesivärityö. 1929
Kirjallisuutta

Paula Toppila : Suomen venäläinen taiteilijayhdistys ry. : venäläisten taiteilijoiden toiminnasta Helsingissä 1933-41, Taidehistorian pro gradu -tutkielma, Turun yliopisto, joulukuu 1993
Aiheesta muualla

Suomalaisen kuvataiteen bibliografia : Valere Tian
Tantolunden

Tantolunden.
Tantolunden on puisto Södermalmin kaupunginosassa Tukholmassa. Puistossa järjestettiin vuonna 2008 homo- ja biseksuaaliyhteisön organisoima Stockholm Pride -tapahtuma. Tantolundenissa on siirtolapuutarhoita pienine mökkeineen, uimaranta, minigolf, sekä muutamia ravintoloita.
Viulukonsertto nro 2 (Saint-Saëns)

Camille Saint-Saëns sävelsi toisen viulukonserttonsa C-duurissa (op. 58) vuonna 1858. Teos kuitenkin julkaistiin vasta vuonna 1879, ja Pierre Marsick toimi solistina sen kantaesityksessä 1880. Kyseessä on järjestyksessä säveltäjän ensimmäinen viulukonsertto, mutta koska seuraava oli jo julkaistu "ensimmäisenä", nimettiin tämä teos toiseksi. Siitä ei ole säilynyt tietoa, mikä innoitti Saint-Saënsin ryhtymään viulukonserton säveltämiseen.
Konsertto koostuu kolmesta osasta:
Allegro moderato e maestoso - a tempo più allegro
Andante espressivo
Allegro scherzando quasi allegretto
Aiheesta muualla

IMSLP: Violin Concerto No.2, Op.58 (Saint-Saëns, Camille) (nuotteja)
Valkovatsa-aratit

| Valkovatsa-aratit |
| --- | --- |
 Valkovatsa-aratti (Pionites leucogaster)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Alaheimo::  Psittacinae
Suku::  Valkovatsa-aratit Pionites  Heine, 1890
Katso myös
   Valkovatsa-aratit Wikispeciesissä   Valkovatsa-aratit Commonsissa 
Infobox OKNimi-testi OK: 
Valkovatsa-aratit (Pionites) on papukaijojen heimoon kuuluva lintusuku.
Lajit

Mustalakkiaratti (Pionites melanocephalus)
Valkovatsa-aratti (Pionites leucogaster)
Aiheesta muualla

BirdLife Suomi ry: Maailman lintujen suomenkieliset nimet 3., uudistettu painos (2018)
ITIS: Pionites (englanniksi)
Victoraș Iacob

Victoraș Iacob
Victoraș Constantin Iacob (s. 14. lokakuuta 1980 Râmnicu-Vâlcea, Romania) on romanialainen jalkapalloilija, joka edustaa FC Steaua Bukarestia. Iacobin pelipaikka on hyökkääjä.
191 senttimetriä pitkä Iacob teki debyyttinsä Romanian liigassa vuonna 1999 pelatessaan AS Rocar Bukarestin joukkueessa. Vuonna 2001 hän siirtyi pääkaupungin seurasta Universitatea Craiovaan, jossa hän pelasi vuoden ennen muuttoa takaisin Bukarestiin, tällä kertaa FC Naționalin riveihin. Eri romanialaisseuroja ahkerasti kiertänyt Iacob edusti ennen nykyistä seuraansa myös FC Oțelul Galația ja Rapid Bukarestia.
Aiheesta muualla

Iacob Romaniansoccer.ro:n sivuilla (englanniksi)
Iacob Steauan sivuilla (Arkistoitu – Internet Archive)
Vakoilumuseo

| Vakoilumuseo |
| --- | --- |

Tyyppi:  Erikoismuseo
Sijainti:  Satakunnankatu 18, Tampere
Perustettu:  1998
Kotisivut:  vakoilumuseo.fi
Koordinaatit:  
 fiVakoilumuseo 
   
Vakoilumuseo on vuonna 1998 perustettu kansainvälistä vakoilua käsittelevä erikoismuseo Tampereella.
Historia

Museo perustettiin vuonna 1998. Museoidean isä on jo eläkkeelle museon toiminnasta jäänyt viestintäyrittäjä Teppo Turja. Museo oli KGB:n ja Stasin museoitujen tilojen ohella pitkään ainoa laatuaan Euroopassa. Museo toimii Suomessa Tampereen keskustassa entisessä Finlaysonin tehtaassa muun muassa kulttuuripalveluja tarjoavalla alueella. Vakoilumuseon näyttelyyn tutustui tammikuussa 2024 julkistetun tiedon mukaan vuonna 2023 yli 31 000 vierailijaa museon tehdessä kävijäennätyksen. Kävijöistä noin puolet on ulkomaalaisia, suurin osa englannin kielisistä maista, mutta merkittäviä määriä myös Saksasta, Ranskasta, Japanista ja Kiinasta.
Toiminta

Museo on omistukseltaan yksityinen. Museon perusnäyttely on keskittynyt tarkastelemaan vakoilua yksittäisten vakoojien sekä heidän käyttämiensä menetelmien ja välineiden kautta. Myös muunlaista materiaalia on esillä, muun muassa kylmän sodan aikaista atomivakoilua käsitellään laajasti. Eräs museon kasvatuksellinen tavoite on saada lapset ja nuoret kiinnostumaan museoista yleisestikin. Myös erikoisten ja ainutlaatuisten esineiden säilyttäminen tuleville sukupolville on museon perusfunktioita. Median ja viihdeteollisuuden luoma kuva vakoilusta on melko sadunhohtoinen. Tätä pyritään korjaamaan, vaikka toki museossa on myös viihteellisiä elementtejä. Museossa tapaa myös maailman kuuluisimpia vakoojia kuten Kim Philbyn, Rosenbergit, Richard Sorgen, Mata Harin, Oleg Gordijevskin ja Sidney Reillyn perusteellisten henkilötarinan kera. Kymmenien henkilöhahmojen joukosta löytyvät myös partioliikkeen perustaja Robert Baden-Powell ja Natsisaksaa viekkaasti keksityllä vakoojaverkostolla huijannut Juan Puyol Garcia.
Museo järjestää sopimuksesta opastettuja kierroksia lähinnä suomeksi ja englanniksi. Näyttelyn opaskirja on käännetty myös saksaksi, venäjäksi, japaniksi, puolaksi, ranskaksi, espanjaksi, italiaksi, kiinaksi ja ruotsiksi. Vakoilumuseossa voi suorittaa leikkimielisen Agenttitestin. Osallistuja saa muistoksi suosituskirjan kykyjä vastaavan organisaation palvelukseen. Se voi olla MI6, FSB, Mossad, CIA, Säpo tai Supo. Polttariryhmille museo tarjoaa ainutlaatuista valheenpaljastustestiä, missä tuleva morsian tai sulhanen laitetaan polttariseurueen toimesta piinapenkkiin. Polttariseurue saa raportin suoritetusta testistä. Museokaupasta voi ostaa vakoiluaiheisia matkamuistoja.
Museon puuhamiehenä toimii Turjan lisäksi Jyrki Auer.
Museon esineistö

Museossa on esillä muun muassa salakuuntelulaitteita, kätkettyjä mikrofoneja, miniatyyrikameroita, valheenpaljastin, salakirjoituslaitteita, radiolaitteita, väärennöksiä, karttoja, naamioituja ja helposti kätkettäviä aseita sekä optisia laitteita. Kävijät voivat myös itse puuhailla alan laittein. Käytettävissä on näkymätöntä mustetta, pimenäkölaite, äänenmuunnin ja oikean koodin keksimistä odottava kassakaappi. Museosta löytyy myös salahuone ja säkkipimeä vakoilutunneli.
Museon esineistö > Pysyvät näyttelyt

Salakuuntelun vuosisata
Salakirjoituksen monet muodot
Agentin motiivit
Henkilöllisyyden muuttaminen
Vallattomat valtionaiset
Kylmän sodan tuhoisin ase
KGB:n kovat kasvot
Vakoilun optiset laitteet
Vastavakoilua vuorotta
Tiedustelun ja vakoilun radiot
SOE-agentit
Taskuaseen 150-vuotinen kehitys - pippurimyllyn näköisestä revolverista luotiliivit läpäisevään nykypistooliin
Kuulusteluhuone
Aiheesta muualla

Vakoilumuseon kotisivut
VirtualTampere: Virtuaalivierailu Vakoilumuseoon
Taiwaninhippiäinen

| Taiwaninhippiäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hippiäiset Regulidae
Suku::  Hippiäiset Regulus
Laji::  goodfellowi
Kaksiosainen nimi
 Regulus goodfellowi  Ogilvie-Grant, 1906 
Katso myös
   Taiwaninhippiäinen Wikispeciesissä   Taiwaninhippiäinen Commonsissa 
Infobox OKNimi-testi OKIUCN-testi OK: 
Taiwaninhippiäinen (Regulus goodfellowi) on Taiwanin kotoperäinen varpuslintu. Se elää korkealla, yli kahden kilometrin korkeudessa, vuoriston ikivihreissä havumetsissä. William Robert Ogilvie-Grant kuvaili lajin holotyypin Mount Morrisonilta vuonna 1906.
Tan Zhongyi

| Tan Zhongyi |
| --- | --- |

Henkilötiedot
Syntynyt: 29. toukokuuta 1991 (ikä 33)
Kansalaisuus:   Kiina
Shakinpelaaja
Titteli:  naisten suurmestari (2009)
Naisten maailmanmestari:  2017– 
Elo-luku:  2 502 (maaliskuussa 2017) FIDE:n listan sijoitus 763.
Tan Zhongyi (yksink.: 谭中怡; perint.: 譚中怡; pinyin: Tán Zhōngyí; s. 29. toukokuuta 1991 Kiinan kansantasavalta) on kiinalainen shakin naisten suurmestari. Hän voitti shakin naisten maailmanmestaruuden 2017–2018 ja nopean shakin maailmanmestaruuden vuonna 2022.
Aiheesta muualla

Kuvia tai muita tiedostoja aiheesta Tan Zhongyi Wikimedia Commonsissa
FIDE-kortti: Tan Zhongyi (englanniksi)
Tan Zhongyi ChessGames.com-sivustolla (englanniksi)
Taiwanin pörssi

| Taiwanin pörssi> 臺灣證券交易所 |
| --- | --- |
Paikka:  Taipei, Taiwan
Perustettu:  23. lokakuuta 1961
Omistaja:  Taiwan Stock Exchange Corporation
Valuutta:  TWD
Listaukset:  971
Indeksit:  TAIEX
Aiheesta muualla
Sivusto
Infobox OKNimi-testi OK: 
Taiwanin pörssi (kiin.: 臺灣證券交易所; pinyin: Táiwān zhèngquàn jiāoyìsuǒ; Pe̍h-ōe-jī: Tâi-oân chèng-kǹg kau-e̍k-só͘) on Taiwanissa sijaitseva pörssi. Pörssi perustettiin Taipeissa vuonna 1961. Taiwanin pörssiin oli listautunut vuonna 2022 yhteensä 971 yritystä.
T. Subba Row

T. Subba Row.
Tallabragada Subba Row (6. heinäkuuta 1856 – 24. kesäkuuta 1890) oli intialainen vedantisti, teosofi, okkultisti ja asianajaja.
Vuonna 1882 Subba Row kutsui Helena Blavatskyn ja Henry Steel Olcottin Madrasiin (Chennai). Teosofien keskuspaikka perustettiin Adyariin hänen aloitteestaan. Olcottin kertoman mukaan Subba Row ei ollut aiemmin ollut tunnetusti uskonnollinen mutta teosofien kohtaaminen nosti esiin hänen aiempien elämien aikana hankitut tiedot hindumytologiasta.
Subba Row kirjoitti artikkeleita The Theosophist -lehteen ja luennoi Adyarissa. Hän auttoi Blavatskyä sovittamaan eurooppalaista okkultismia intialaiseen ajatteluun.
Blavatskyn tarkoitus oli, että Subba Row osallistuisi Salaisen Opin toimittamiseen. Olcott kirjoitti, että Subba Rown saatua käsikirjoituksen joulukuussa 1886 hän kieltäytyi vedoten siihen, että kirjassa on niin paljon virheitä, että hänen pitäisi kirjoittaa se uudestaan.
Subba Row erosi teosofisesta liikkeestä vuonna 1888.
Vuonna 1890 Subba Row sairastui ja Olcottin mukaan pyysi tätä yrittämään parantaa häntä mesmerismillä. Hoito ei auttanut ja Subba Row kuoli.
Vuodesta 1895 lähtien on jaettu Subba Row -mitaleja teosofiseen kirjallisuuteen liittyvistä ansioista. Viimeksi mitali jaettiin 2014, jolloin sen sai John Algeo.
Ten

Ten voi viitata johonkin seuraavista:
Euroopan laajuiset verkot, engl. Trans-European networks (TEN), Euroopan unionin pääliikenneverkosto
Ten, Pearl Jamin musiikkialbumi
Ten, Network Ten, australialainen televisiokanava
Ten, oik. Chittaphon Leechaiyapornkul (s. 1996), thaimaalainen laulaja
Ten, sukunimenä:
Denis Ten (1993–2018), kazakstanilainen taitoluistelija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ten”, voi hakea sivunnimihaulla, laajalla sivunnimihaulla tai tekstihaulla.
Vasili Sesemann

| Vasili Sesemann> liett. Vosylius Sezemanas |
| --- | --- |
 Vasili Sesemann vuonna 1912.
Henkilötiedot
Koko nimi:  Vasili Sesemannin aik. Wilhelm Sesemann
Syntynyt: 11. kesäkuuta 1884 Viipuri, Suomen suuriruhtinaskunta
Kuollut: 23. huhtikuuta 1963 (78 vuotta) Vilna, Liettua, Neuvostoliitto
Koulutus ja ura
Tutkimusalue:  filosofia
Vasili Emiljevits Sesemann (liett. Vosylius Sezemanas; 11. kesäkuuta 1884 Viipuri, Suomen suuriruhtinaskunta – 23. maaliskuuta 1963 Vilna, Liettua, Neuvostoliitto) oli venäläis-liettualainen filosofi.
Vasili Sesemannin alkuperäinen nimi oli Wilhelm Sesemann. Hän syntyi Viipurissa Sesemann-Parlandin sivistyssukuun. Hän opiskeli filosofiaa ja klassista filologiaa Pietarin yliopistossa sekä psykologiaa, estetiikkaa, filosofiaa ja pedagogiikkaa Berliinin ja Marburgin yliopistossa. Vuonna 1923 Sesemann kutsuttiin vierailevaksi professoriksi Kaunasin yliopistoon, Liettuaan, josta hän siirtyi vuonna 1939 Vilnan yliopistoon ja työskenteli siellä vuoteen 1943 asti, kun natsit sulkivat sen.
Sodan jälkeen Sesemann palasi Vilnan yliopistoon mutta joutui neuvostoviranomaisten pidättämäksi vuonna 1950 ja hänet tuomittiin 15 vuodeksi työleirille Siperiaan. Kuuden vuoden karkotuksen jälkeen hänet vapautettiin, ja vasta usean vuoden kuluttua hänen sallittiin opettaa logiikkaa historian ja filologian laitoksessa Vilnan yliopistossa. Elämänsä loppuvuodet hän opetti ja työskenteli ahkerasti logiikan ja filosofian historian parissa.
Henry Parland, Oscar Parland, Ralf Parland ja Herman Parland olivat Vasili Sesemannin sisarenpoikia.
Kirjallisuutta

Botz-Bornstein, Thorsten: Uusi näkökulma psyykkiseen subjektiin: Sesemann, Bahtin, Lacan. Synteesi, 1998, nro 2, s. 30–46.
Botz-Bornstein, Thorsten: Vasily Sesemann: Experience, Formalism, and the Question of Being.  Amsterdam:  Rodopi, 2006.  ISBN 90-420-2092-X.
Parland, Oscar: Tieto ja tietäminen V. Sesemannin filosofiassa. Synteesi, 1984, 3. vsk, nro 1–2, s. 6–20.
Parland, Oscar: Psykiatria ja sen tieteiden välinen asema V. Sesemannin filosofian valossa. Synteesi, 1984, 3. vsk, nro 3, s. 2–34.
Aiheesta muualla

Anilionyte, Loreta & Lozuraitis, Albinas: The Life of Vosylius Sezemanas and His Critical Realism. (Arkistoitu – Internet Archive) (englanniksi)
Suomalais-liettualainen filosofian merkkiteos käännetty englanniksi Filosofia.fi.  20.10.2007. Arkistoitu 13.9.2020. Viitattu 13.9.2020.
Viulunrakentaja

Viulunrakentaja on soitinrakentaja, joka rakentaa viuluja. Jousen valmistaminen kuuluu toiselle ammattikunnalle.[lähde? ] Viulunrakennustaito on kehittynyt muiden kielisoittimien, kuten luutun, mandoliinin, harpun ja kitaran, rakennustaidon rinnalla.
Tunnettuja viulunrakentajia ovat olleet erityisesti italialaiset.
Gasparo da Salò (1549–1609),
Amati-suku
Gagliano-suku
Guarneri del Gesù
Giovanni Paolo Maggini
Valentino Siani
Antonio Stradivari
Carlo Testore
Giovanni Battista Guadagnini
Lorenzo Storioni
Evasio Emilio Guerra
Viulunrakentajia Suomessa

Suomeen viulunrakennustaito tuli 1700-luvulla Tukholmasta. Stradivariuksen aikalainen Johan Petter Roos (k. 1735) on vanhin tunnettu suomalainen viulunrakentaja.[lähde? ] Vanhin säilynyt suomalainen viulu on Johan Lindströmin vuonna 1796 valmistama viulu, jota säilytetään Sibelius-museossa.[lähde? ] Suomessa on noin 20 ammattimaista viulunrakentajaa,[lähde? ] mutta viulun rakentaminen on myös monen harrastus.
Aiheesta muualla

Viulunrakentajat.net
Vanhempia suomalaisia viulunrakentajia
Ammattia harjoittavien suomalaisten viulunrakentajien kilta (Arkistoitu – Internet Archive)
Tanska kesäolympialaisissa 1896

Tanska osallistui Ateenan olympialaisiin 1896 kolmen urheilijan joukkueella. Joukkieen muodostivat Viggo Jensen, Eugen Schmidt ja Holger Nielsen. Viggo Jensen saavutti kultaa kahden käden painonnostossa, ja hopeaa yhden käden painonnostossa. Vapaakiväärin moniasentokilpailussa hän saavutti pronssia. Holger Nielsen saavutti hopeaa vapaapistoolissa ja pronssia olympiapistoolissa ja miekkailun säiläkilpailussa. Eugen Schmidt ei saavuttanut mitalisijoja.